Սև սարդը կարմիր աչքերը հառեց թրթռոցի կողմը և նկատելով Կանաչ սարդին՝ մոտ վազեց: Սպասում էր, թե Կանաչ սարդը վախից կծկվի կամ կհարձակվի իր վրա: Սակայն նա, առանց ուշադրություն դարձնելու տանտիրոջ սպառնալից շարժումներին, գնում էր դեպի սարդոստայնի եզրը: Սև սարդը քայլում էր կողքից, առաջ անցնում, կարմիր աչքերը հառում նրա վրա, սպառնալից շարժումներով ահաբեկում, բայց չէր մոտենում: Կանաչ սարդի համար Կարմիր աչքերավորն այլևս գոյություն չուներ… Այդ պատճառով նա չէր կարողանում մոտենալ: